PÖÖRDEPUNKT
Tere tulemast vaatama "Pöördepunkti". Tänan, et meid vaatate. Näete taas
saadet, mis teid inspireerib ja innustab. Kas pole nii, Kathy?
Just nii! Saates tulekul:
70-ndate rokstaari elu muutub tänu ustava abikaasa palvetele.
Ning kuulus kirjanik S. Omartian räägib, kuidas väeliselt palvetada.
Stormie Omartian on müünud enam kui 10 miljonit raamatut. Ta räägib
palvest. Ta ütleb, et tahab aidata inimestel üle saada valust ja
masendusest. Meie reporter tegi temaga intervjuu väelise palve
saladustest. Näete esimest osa intervjuust.
Sind kasvatas üles mentaalselt haige ema, kes pani sind tihti
kappi luku taha. Mida sa nendel hetkedel seal kapis olles mõtlesid?
Mõtlesin, et olen ilmselt midagi väga halba teinud, olin paha laps.
Ma ei mõistnud tegelikult, miks mind kappi lukustati, sest vahel
ei teinud ma midagi, aga ema pani mind ikka kappi. Samas ei arvanud
ma kunagi seda, et ema teeks midagi valesti. -Sa siis arvasid, et see
on sinu süü? -Jah. Ma sattusin sellest masendusse, hakkasin kartma
ja tundsin end üksikuna ja kaotasin lootuse elus. Palju negatiivseid
emotsioone, mis said mulle omaseks ja mille kohta ma arvasin, et
ma olengi selline. -Need tunded, mida sa just kirjeldasid, läksid
üha hullemaks ja sa jõudsid otsusele, et ei taha enam elada.
Sa tahtsid enesetappu teha? -Jah. -Miks sa ümber mõtlesid? -Olin
14-aastane, kui enesetappu üritasin, sest ma ei talunud enam seda valu.
Kuni 9-aastaseni ei olnud mul sõpru, ma ei teadnud, kuidas teised
lapsed elavad jne. Kui sain vanemaks ja kolisime Californiasse,
hakkasin teistel külas käima ja nägin, kuidas elatakse ning ma
hakkasin võrdlema ja kõik tundus nii lootusetuna. Ma ei tahtnud enam
elada ja 14-aastaselt üritasin enesetappu, mis, nagu näha, ei
õnnestunud. Sellest ajast peale mõtlesin, et teen kõik endast
oleneva, et inimesed mind armastaksid. Üritasin kõvasti.
Vanemaks saades olin lausa töö- narkomaan, ma töötasin siis teles.
Laulsin ja tantsisin ning oleksin pidanud õnnelik olema, aga olin
täiesti õnnetu. -Sellel ajal oli sul üks sõber, kes sinu ellu
muutuse tõi. Räägi sellest. -Terry, ta oli ka laulja. Ta
võttis minuga ühendust, et me võiks koos laulda. Tema oli kristlane ja
vahel olid koos kõik kristlased, ainult mina ei olnud. Ma nii väga
imetlesin Terryt, aga ma ei teadnud miks ta selline oli. Ja ma tundsin
ennast veelgi õnnetumalt. Ma otsustasin, et teen enesetapu ja
sellel korral peab see õnnestuma. Olin mõelnud, milliseid tablette
võtan jne. Terry nägi, et ma olin masendunud ja kutsus mind
oma pastoriga kohtuma. Olles 20-aastane, kohtusin selle
pastoriga ja võtsin Jeesuse vastu oma Päästjaks. -Kui sa Jeesuse
vastu võtsid, kas mõistsid, et sul tuleb nende samade asjadega ikkagi
tegeleda? -Jah. -Mida sa täpsemalt tegid, kuidas hakkama said?
Ma võtsin küll Issanda vastu, aga ma olin ikka masenduses. Ma
abiellusin varsti, kohtusin oma mehega koguduses ja ma mõtlesin,
et mul on nüüd kõik korras. Mul oli Issand ja majanduslik vabadus
esimest korda elus. See oli mulle tähtis, sest lapsena olime väga
vaesed, olin tihti isegi näljas. Aga ma ei saanud aru, miks ma ikkagi
veel masenduses olin. Näiteks veetsin 2 nädalat voodis, sest ei
suutnud sealt masenduse pärast välja tulla. Abikaasa soovitas
mul koguduse nõustajate poole pöörduda. Nemad mõistsid Piiblit
ja Jumala väge, mis vabastab. Koguduses aitas mind hea nõustaja,
kes näitas, et Jumala tahe pole see, et ma olen masendunud.
Ta ütles, et hakkame koos palvetama ja paastuma, teeme seda 3 päeva.
Läksin tagasi ja minu eest palvetati ja ma tundsin, kuidas
depressioon minu õlgadelt samal hetkel kadus. Ma olin täiesti
hämmingus. Ma ei lootnud, et ma kunagi võiksin vabaks saada.
Aga depressioon läks ja pole kunagi tagasi tulnud ning ma
hakkasin nägema Jumala väge, mis toimub palve läbi. Ma
mõtlesin, et kui palju enam tahab Jumal teha muude elualade juures
meie palve läbi. Mida kõike Ta tahaks teha, kui me vaid paluks.
Jääge meiega, sest kohe näete teist osa intervjuust.
Kes valmistab maale vihma ja laseb tärgata rohu mägedel.
Issandal on hea meel neist, kes Teda kardavad, kes loodavad
Tema helduse peale. Psalmid 147
Eks müüda viis varblast kahe veeringu eest?
Ja ükski neist pole unustatud Jumala ees.
Ärge kartke.
Te olete enam väärt, kui hulk varblasi. Luuka 12
Tere tulemast tagasi saatesse. Stormie Omartian usub palve jõusse.
Ta ütleb, et palve muutis tema elu. Ta laiendab palve
väge igasse elualasse. Kohe näete eelnevalt eetris olnud
intervjuu teist osa.
Sa oled kirjutanud 8 raamatut palvest. Viimane raamat räägib
14-nest lõksust, mis võivad abielu hävitada. Millised on
need lõksud ja kuidas neid vältida? -Peamine ja kõige levinum on
suhtlemise puudus. Ja ometigi on see abielus nii oluline.
Kui inimesed ei suhtle, on nad kui lõksus. Teine on seksuaalne ebapuhtus.
Seda on kõikjal meie ümber. Ja kuna meie mõtted on sellel,
sellel, siis see rikub suhteid meie abikaasaga. Sest sul on
mingid ideed ja asjad mõtetes, kuidas kõik peaks olema.
See ajab nässu Jumala plaani. Lisaks on see, et inimesed ei suuda
andestada. Tuleb omada südant, mis ütleb, et ma ei ole täiuslik
ja sellepärast ma ei hakka oma kaasat ka hukka mõistma. Ma
tegelen endaga ja minu ja Jumala vahelise suhtega. Selle asemel,
et teist inimest hukka mõista, hakkan ma tema eest palvetama.
-Kuidas nende alade eest täpsemalt palvetada?
Kui need esinevad sinu elus, siis ütle: "Jumal, aita meil suhelda,
aita meil olla avatud ja tervendada oma kaasa südant." Vahel me
kuuleme üksteist valesti, see on see, et vaenlane üritab sisse
tulla ja suhet segamini ajada ning te ei suuda suhelda. Palveta:
"Jumal, ole Issand üle selle suhte." Kui sul on tegemist
andestamatusega ütle: "Jumal, anna mulle andestav süda, et ma ei
mõistaks kohut. Anna mulle meele- parandust täis süda, et ma näeks,
milles mina olen eksinud." Ja Püha Vaim saab aidata meid siin.
See on huvitav, et meil peab olema valmidus meelt parandada. Aga kui
meie vaatajad küsivad, et millest on vaja meelt parandad? Miks
on see nii tähtis? -Ma varem arvasin ka nii, et miks mina pean
meelt parandama, sest probleem on ju temas. Aga meie südame
hoiak peaks olema meeleparanduslik, et me kõik muutuksime Tema moodi.
Me kõik peame muutuma. Las Jumal näitab meie valesid hoiakuid,
suhtumisi, ütlemisi. Et meie saaks aru ja võiksime eluga edasi minna
ja muutuda üha enam Jumala sarnaseks. Selline suhtumine
ongi meeleparanduslik. -Nüüd tuleb kõige raskem küsimus.
On ekstreemseid olukordi, kus näiteks kedagi kasutatakse pidevalt ära jne.
Ja inimene on jõudnud kohta, kus ta ütleb, et ei taha enam
palvetada, ma tahan lihtsalt siit ära saada. Kas selliseid
olukordi tuleb ette? -Loomulikult on olukordi, kust tuleb lahkuda,
ma ei tea kas, palvetamist peaks jätma. Kui inimene on olukorras,
kus teda ähvardab füüsiline või ka vaimne oht, siis sealt tuleb
ära tulla ja palvetada niiöelda kaugustest. Pole tark jääda
suhtesse, mis on sinu suhtes vägivaldne. Ka Jumal ei taha,
et meile sellisel viisil haiget tehakse. Ma siiski jätkaks selle
inimese eest palvetamist, et Püha Vaim saaks talle näidata, mis
valesti on. Me ei saa kedagi panna meelt parandama ega
pöörduma, seda saab teha vaid Püha Vaim. Ja meil tuleb paluda,
et Püha Vaim teeks selle isiku sees tööd. Ennast ei tohi ohtu
panna, Jumal ei taha seda. -Meil on palju vallalisi vaatajaid.
Ja kristlane võib mõelda, et kui ma abiellun õige inimesega, siis on
kõik täiuslik. Mida võiksid teha vallalised vaatajad, et vältida
neid lõkse, mis tahavad nende abielusid tulevikus hävitada? -Tuleb
palvetada oma tulevase kaasa eest just nende samade asjade pärast,
mis võivad lõksudeks saada. See on suurepärane, kui sa võid oma
tulevase eest palvetada, et ta oleks jumalakartlik inimene.
Et ta oleks õnnistatud oma töös, et tal oleks selge mõistus jne.
Selliseid asju saab oma tulevase kaasa pärast palvetada ja see
on nii väeline, sest ma olen kuulnud naisi sellest rääkimas, kuidas
nende vastne abikaasa on vastus palvetele. Sedasi palvetamine
on suurepärane. -Mina sain küll julgustatud ja hakkan seda tegema!
Tänan sind väga, et olid saate külaline. Sa oled inspiratsiooniks.
Tarkuse pärlid. -Tema elu lugu on täis armu. Tema pere oli seotud
olkutismiga ja see viis teda sinna, et ta tahtis ennast tappa. Kui
on keegi, kes teab Jumala vabastavat väge, siis on see
Stormie. -Tänapäeval on isegi kristlaste seas lahutusi nii palju
ja ma mõtlen miks ometi? -Jah, kuigi haigetsaamist on palju, on
Jumalal iga pere jaoks plaan, kuhu Ta soovib, et nad jõuaks.
Kui me vaatame mäkke ronimist, näeme, et iga lisaraskus on
takistuseks, mis tuleb maha heita. Abielus on sama. Heida ära kibeduse,
andestamatuse ja solvumise koormad. Jumala abiga jääb su abielu püsima.
Järgmiseks: haiget saanud naine rakendab palve väge, et aidata
sõltuvuses ja depressioonis abikaasat. Jääge meiega.
Vaadake lilli, kuidas nad ei ketra ega koo.
Aga ma ütlen teile, isegi Saalomon kogu oma hiilguses ei olnud
nõnda ehitud kui igaüks neist. Luuka 12:27
Tere tulemast tagasi Pöördepunkti. Danny Liston elas oma unistuses.
Tema elu läks vaid ülesmäge, eriti muusikukarjääri tipus. Kui aga
tuledesära kustus ja muusika vaibus, avastas mees ennast
masenduses ja sõltuvustes. Et meest aidata, langes tema naine
põlvedele. Kohe näete lugu jõust, mis on peidus palvetavas naises.
Varastel 70-ndatel, alustasid Danny, ta vend Pat ja sõber Max
Baker bändiga "Mammas Pride" (Ema uhkus). Ei läinud kaua, kui
bänd kogus tuntust. Danny oli asunud elama oma unistusse.
Me olime St. Louisest. Meid kasvatas üksikema. Ühel hetkel
meil ei olnud midagi ja järgmisel hetkel sõitsime limusiinidega.
Tuli oma soovidega ettevaatlik olla, sest kõik võis juhtuda.
Ühes bändi eduga kasvasid ka ahvatlused. -Seks, narkootikumid
ja rock 'n' roll. Esmalt hakkasin alkoholi tarbima. Meeldis ka
kokaiin. Kui pidin nende kahe vahel aga valima, valisin joomise.
Muusika ja ainete kuritarvitamise taga oli veelgi suurem õudus.
Olin õnnelik vaid esinedes. Mäletan, et ei tahtnud lõpulaulu laulda,
sest teadsin mis tuleb edasi. Kui lavalt maha astusin, ootas
see mind ees. Ning ma olin jälle masenduse ja ängistuse rüppes.
Olin lootuse kaotanud. -Atlantic Plaadifirma näitas pärast kahe
plaadi salvestamist neile ust. Ning lõpuks läks bänd lahku.
Danny abiellus ammuse kallima Pamiga. Ta ei tegelenud enam
muusikaga, vaid hakkas maalima ning avas koos Pamiga restorani.
Danny vanad harjumused jälitasid teda aga ustavalt.
Su isa oli alkohoolik ja ta suri sellepärast. Kas arvasid, et sama
võib ka sinuga juhtuda? -Ei, mitte päris. Ka tagasi vaadates ei
näinud ma, et see oleks probleem. Arvasin, et depressioon ja masendus
olid probleemid, aga alkohol oli lahendus. -Pam aga teadis.
Ta jõi liiga palju, tuli koju väga hilja. Ma võitlesin kaua aega
kõigega, mis mul oli, et meie abielu toimiks ja lastel oleks isa.
-Tema jaoks oli see väga väljakutseterohke. Arvasin, et
ta teadis, kelle ta sai, kui minuga abiellus. -Hüüdsin Jumala
poole: "Ma ei suuda enam, ma olen tüdinenud." Kuulsin sügaval
enda sees häält:"On ka aeg." Ja ma sain aru, et mul on aeg lahti
lasta, sest ma olin tee peal ees. Jumal tahtis, et ma Teda usaldaks.
Ja seda ma tegin. -Selle asemel, et mehe sõltuvusega võidelda,
hakkas Pam oma abikaasa eest palvetama. -See oli see, mida
ma pidin tema naisena tegema. -Äkitselt tekkis minus seletamatu
vajadus Jumala järgi. Ma teadsin, et see on mu naise palvete pärast.
Viimaks otsis Danny abi oma sõltuvustele. -Ma ei tahtnud
surra, nagu mu isa. Ma ütlesin: "Jumal, ma ei tea väljapääsuteed."
Ainus tee siit välja oli suremine. -Danny läks sellel õhtul oma
naisega koos kogudusse ja pastoril oli üllatav sõnum. -Ta ütles:
"Üks inimene siit on palvetanud oma alkoholi ja narkootikumi
sõltuvuse pärast, öeldes Jumalale, et ei näe väljapääsu. Aga Ta ütleb
sulle, et kui sa Talle oma elu annad, näitab Ta sulle väljapääsu."
Seisin seal ja tundus nagu 60 miljonit vatti valgust oleks
minule suunatud, sest ma arvasin, et kõik teavad, et see olen mina.
Danny pöördus usku. Ta sukeldus Piiblisse
ja ütleb, et Jumal andis talle jõu oma elu ümber pöörata. Täna on
ta kaine ja puhas. -Juba 21 aastat on möödunud. Ma läksin üle
Jumala plaani minu elu jaoks. Olen näinud silte "Ma ei loobunud,
ma loovutasin end" ja see just ongi see, mida teha. Ma alistasin ennast.
Nähes oma mees nüüd, ei ole enam ühtegi ahelat. Ta on vaba.
Me oleme tore paar, kes armastab Jumalat. Tänu Jeesus!
Jumal taastas minu abielu. Ta andis mulle naise, kes nägi minus
midagi, mida ma ise ei näinud. Ta nägi läbi Jumala silmade.
Danny pöördus tagasi muusika juurde. Mammas Pride ühines taas
aastal 1992 ning nad saavad ikka kokku mõnel üritusel. Dannylt
ilmus uus album. Oma muusika kaudu jagab ta lootust Jumala
elumuutvast armastusest. -Kas tunned, et elad nagu uuesti oma
unistuses? -Jah, elangi. Ma olen elav tõend, et Jumal saab teha kõik
uueks. Ta võttis unistused, mis minu meelest olid kadunud ja
need said uue elu. Jumala arm ja halastus on hulga suurem,
kui see, mida me suudame mõista. Jumal armastas mind sellisena,
nagu ma olin. Nii hea Ta ongi!
Tead, miks Ta võtab sind vastu sellisena nagu sa oled? Sest Ta
armastab sind. Ta armastab meid nii väga, et saatis oma Poja
Jeesuse meie eest surema. Ka sinu jaoks on pääsetee. Sinu vaenlane
kurat tahab anda mõista, et sul pole mingit väljapääsu ega lootust.
Aga ma ütlen, et on lootust ja Tema nimi on Jeesus Kristus. Pole
tähtis, kas sa oled sõltuvuses või mida teinud oled, sul on lootust.
Sinu pääsetee algab suhtest Jeesuse Kristusega.
Ma ei räägi religioonist, vaid suhtest Jumalaga, kes sind armastab
läbi oma Poja Jeesuse. Sul tuleb uskuda, et Jeesus on Jumala Poeg
ja, et Ta suri sinu eest. Palu see lihtne palve: "Jeesus, ma usun,
et Sa oled Jumala Poeg. Ma usun, et Sa surid minu eest. Ma tean, et
olen patune. Ma olen proovinud nii paljusid asju aga nüüd ma
tahan anda Sulle võimaluse." Just nii saabki Jeesust oma ellu
paluda. Kui sa oled oma abielu eest palumas, ära anna alla.
Piibel ütleb, et õige inimese vägev palve suudab palju. Ära lase
nähtaval ennast mõjutada. Palveta edasi, kuni saabub Jumala tahe.
Palves on tõepoolest vägi. Sa ise võid neid tulemusi täna näha,
kui sa võtad oma elu olukorra ja hakkad palvetama selle pärast.
Palu ka Jeesus oma südamesse tulla, kui sa seda veel teinud pole
ja su elu pole enam kunagi sama. Saadet jääb lõpetama Ditchfield
Pereansambel "Varjupaik tormides." Jätka palvetamist ning
torm möödub. Kohtume järgmisel korral. Jumala õnnistusi.
Jeesus on Kalju häda ajal
Jumal on meie Kalju, Temasse me peitume tormides
Varjupaik tormis
Jeesus on Kalju väsinud maal siin väsinud maal
Jeesus on Kalju väsinud maal Varjupaik tormis
Jeesus on Kalju Varjupaik tormis
Päeval ja ööl on Ta varjupaik tormis
Ei hirmu, varjupaik tormis Jeesus on Kalju väsinud maal
Jeesus on Kalju siin väsinud maal, varjupaik tormis
Torm võib meie ümber olla, aga Tema on varjupaik tormis
Me iialgi ei lahku oma varjupaigast tormi ajal
Jeesus on Kalju väsinud maal Jeesus on Kalju väsinud maal
Tõlge: Mairit Kallaste